طب ومش جايز تكون هي اللي صلاح حاله علي ايديها ، مش جايز عنده استعداد لأنه يبقي احسن وتقدر تساعده ، وربنا يسعدهم ، محدش بيتولد صح ، اكيد كلنا بنغلط وبنبعد عن ربنا ، بس بيجي وقت الهداية ، انا مبقولش تظلم نفسها ، بس كمان حضرتك متظلمهوش طالما متعرفهوش ، ياريت حضرتك ترد اعرف رايك واستفيد لو انا غلطان.
يا سيدي فيه حاجات لا تقبل التنازل ومنها الصلاة. وفيه حاجات ممكن يتغاضى عنها. الصلاة والصيام ونحو ذلك من أركان الإسلام لا تنازل ولا تفاوض فيها، ولا خير في من ضيع الصلاة ولا يؤتمن. ودائما نقول: الأصل عدم التغير، ولا تبن حياتك على احتمالات وأوهام، الأصل بقاء ما كان على ما كان، ودي قاعدة فقهية وعقلية وحياتية. وفي مقابل هذا الوهم الذي تذكره أنت: ممكن هي تنتكس وتصير مثله، وهذا يحصل كثيرا جدا، فضلا عن الأولاد حين يرون أباهم لا يصلي.